safouaneb/arywiki huggingface dataset:
لقصف الدري ديال هيروشيما و ناڭاساكي

ف 6 و 9 غشت 1945، فرڭعات لميريكان جوج قنابل درية على جوج مدون د الجاپون لي هوما هيروشيما و ناڭاساكي على التوالي، ف لوقت ديال لحرب لعالمية الجاوجة. لقصف الجوي قتل مابين 150. 000 و 246. 000 واحد، اغلبية ديالهم مدنيين، و هيّ لمرة لوحيدة لي تخدّم فيها السلاح النووي ف حرب مسلّحة. الجاپون علنات على لاستسلام ديالها للحولافا ف 15 غشت، 6 يام مور لقصف ديال ناڭاساكي، و لاعلان ديال لاتحاد السوڤياتي للحرب ضد الجاپون و لغزو ديال منشوريا. لحكومة د الجاپون سنات معاهدة لاستسلام ف 2 شتنبر، شي لي ادّى ل نهاية لحرب. ف لعام اللخر ديال لحرب لعالمية الجاوجة، لحولافا كانو كيوجّدو ل غزو برّي ديال الجاپون لي كان غادي يتقام عليهم غالي. هادشي سبقو قصف ب لقنابل لعادية و لقنابل د لعافية لي خرّبو 64 مدينة جاپونية، منها حملة تدارت على طوكيو. لحرب ف ؤروپا تسالات ملي المانيا ستسلمات ف 8 ماي 1945، و لحولافا ضوّرو وجوههم بشكل كامل للحرب ف لمحيط لمهدن. معا حلول يوليوز 1945، لپروجي د مانهاتن كان جاب جوج د النواع ديال لقنابل الدرية: "لولد الصغير"، لي هيّ قنبولة ديال ليورانيوم لمخصّب ف سلاح ديال التهراس بحال لكابوس "gun-type fission weapon"، و الراجل الطبوز لي هيّ قنبولة د لپلوطونيوم ف سلاح نووي د التفرڭيع الدخلاني "implosion-type nuclear weapon". لحولافا طالبو الجيش لامبراطوري الجاپوني باش يستسلم بدون شروط ف اعلان پوتسضام ف 26 يوليوز 1945، و الا غادي يتعرضو ل "تدمير ساحق و فيساع". لحكومة د الجاپون تجاهلات هاد التحدير. لموافقة ديال لمملكة لمتحدة على لقصف تخادت، كيما كاتنص معاهدة كيبيك، و لامر تّعطى ف 25 يوليوز من عند الجينيرال طوماس ت. هاندي، رئيس لاركان لمؤقت ديال لارمي د لميريكان، باش لقنبولة الدرية تتخدم ف مدون هيروشيما، كوكورا، نييڭاطا و ناڭاساكي. هاد لاهداف تختارو حيت مناطق حضرية كبيرة لي ف نفس لوقت فيهم مواقع عسكارية مهمة. ف 6 غشت، "لولد الصغير" تطيّحات على هيروشيما. 3 يام موراها، "الراجل الطبوز" تطيّحات على ناڭاساكي. مابين شهراين تال 4 شهور موراها، لمفعول ديال هاد لقنابل قتل 90. 000 تال 166. 000 ف هيروشيما و 60. 000 تال 80. 000 ف ناڭاساكي؛ علاين النص د لوفيات طراو ف النهار اللول. 4 شهور من بعد بقاو الناس كيموتو بسباب لحروق، الدوخة د لاشعاع، و جروح خرين، زيادة على التراكم ديال امراض خرين و قلة لماكلة. وخا عدد لعساكريا كان كبير، و تقدر ب 24000 واحد، جوايه 90% ديال لقتلى كانو مدنيين. لاكاديميين درسو بشكل موسّع لمفعول ديال لقصف على لمجتمع و السياسة و التاريخ لعالمي، و التقافة الشعبية، و باقين نقاشات كبيرة على التبريرات لاخلاقية و لقانونية ديال لقصف النووي، و التبعات الجيوسياسية ديالهم، سيرتو ف اطار لحرب لباردة. لمساندين د لقصف كيڭولو بلي كان ضروري باش تتسالى لحرب ب اقل عدد ديال لقتلى، و بلي جنّب لموت ديال عدد كبر د الناس من الجوانب بجوج، و عاود بلي التخدام ديال لقنبولة الدرية هيّ لي سمحات ب سلام طويل مابين لبلدان بسباب لخوف من لحرب النووية. لمنتقدين للقصف كيڭولو بلي ماكانش ضروري باش تتسالى لحرب، و بلي خاصو يتعتابر جريمة د لحرب، و بلي التخدام ديال السلاح النووي محتامل كتر من ما هو متوقع، و غادي يادي ل هولوكوسط نووي.
كيميڭايو

كيميڭايو (ب الجاپونية 君が代) هوّ النشيد لوطني ديال الجاپون. لكلمات ديالو موخودين من قصيدة ديال شيعر واكا كتبها شاعر مامعروفش من وقيتة هييان (791 تال 1185)، شي لي كيخليه اقدم نشيط وطني ف لعالم. اللحن تختار ف 1880، باش يعوّض اللحن لي قبل منو لي كان دارو دجون ويليام فينطون ف 1869، و لي ماكانش محبوب. وخا كلمة "كيميڭايو" تقدر تتطرجم ب "لحكم ديال صاحب الجلالة لامبراطور"، ماكايناش طرجامة رسمية ديال لعنوان ولّا لكلمات د النشيد لي تدارت ب لقانون. مابين 1888 و 1945، كان كيميڭايو هوّ النشيد لوطني ديال لامبراطورية د الجاپون. ملي لامبراطورية قبلات اعلان پوتسضام و حتلوها لحولافا، لامبراطور شووا بقى ف لحكم، و كيميڭايو بقى النشيد لوطني بحكم لواقع باش يحافظ على لملكية ف الجاپون. قانون الراية و النشيد لوطني د 1999 عتارف رسمياً بلي كيميڭايو هوّ النشيد لوطني و لامبراطوري.
حكومة د الجاپون

لحكومة د الجاپون (ب الجاپونية 日本国政府) هيّ لمؤسسة لمركازية لعليا ف الجاپون. كاتشمل مؤسسات تشريعية، تنفيدية و قضائية كيما كايحددها الدستور د الجاپون. الجاپون دولة مركازية ب 47 عمالة، ب راس الدولة لي هوّ لامبراطور. الدور ديالو طقوسي و ماعندوش سلطة ف لحكومة. السلطة لفعلية كاينة ف يد مجلس لوزارا، لي كيتراسو رئيس لوزارا، و لاعضاء ديالو هوما لوزارا د الدولة لي كايسيّرو لحكومة و السربيس لمدني. لمجلس لوزاري عندو السلطة التنفيدية و كيشكّلو رئيس لوزارا لي هوّ رئيس لحكومة. رئيس لوزارا كيترشح من عند لبرلمان و كيعيّنو لامبراطور. لمجلس لحالي هوّ حكومة اشيبا التانية لي تشكلات ف 11 نونبر 2024، و كايقُودها رئيس لوزارا شيڭيرو اشيبا لي شد لمنصب ديالو ف 1 اكتوبر 2024. لبلاد عندها حكومة د اقلية مشكّلة من حلف ديال الليبيراليين الديموقراطيين و حيزب كومييطو من 2024. لبرلمان د الجاپون كيمتّل السلطة التشريعية، و فيه جوج شومبرات لي هوما مجلس لمستشارين (الشومبرة لفوقانية)، و مجلس النواب (الشومبرة السفلية). لاعضاء ديال الشومبرات بجوج كيتنتاخبو من عند الشعب، لي كيتّعتابر هوّ لمصدر ديال السيادة. ف الدستور كيتّعتابر لبرلمان هوّ الجهاز لاعلى ديال السيادة ف لبلاد. لمحكمة لعليا و لمحاكم لي تحت منها كيشكّلو السلطة لقضائية ديال الدولة. لمحكمة لعليا عندها اعلى سلطة باش تاول الدستور و تراجع لقرارات لقضائية. و عندها ستيقلالية على السلطات التنفيدية و التشريعية. لقضاة كايتعينو من عند مجلس لوزارا، ولايني مايمكنش ليهم يتحيّدو من لمنصب ديالهم من عند السلطات التنفيدية ولّا التشريعية من غير لحالة ديال تحياد التقة. لحكومة د الجاپون مبازية ف لعاصيمة طوكيو، لي فيها كاين مبنى لبرلمان، لقصر لامبراطوري، لمحكمة لعليا، لبيرو ديال رئيس لوزارا و جميع لوزارات.
أماطيراسو

اماطيراسو ؤوميكامي (ب الجاپونية 天照大（御）神) ولّا ب ختيصار اماطيراسو، و معروفة تا ب سميات خرين، هيّ ربة د الشمش ف لاساطير د الجاپون. كاتّعتابر من لارباب (كامي) الرئيسيين ديال ديانة الشينطو، و مدكورة ف اقدم النصوص ديال لاداب الجاپوني بحال كوجيكي (ج. #تحويل ) و نيهون شوكي (ج. #تحويل )، ب عتيبارها لحاكمة ديال لمملكة السماوية طاكاماݣاهارا، و الجدة لاسطورية ديال السلالة لامبراطورية د الجاپون، من حفيدها نينيݣي. زيادة على جوج من خوتها (الربة د لقامار تسوكويومي، و الرب د لعواصف سوسانوو) كيتّعتابرو "لولاد التلاتة لعزاز" (ب الجاپونية 三貴子، "صانكيشي")، ديال الرب لخالق ازاناݣي. لموضع الرئيسي فين كاتّعبد اماطيراسو هوّ الضريح لكبير د اصي ف مدينة اصي، عمالة مييي، و كيتّعتابر من اقدس لمواقع ف الشينطو، و مركز ديال لحج و موقع سياحي مهم. بحال لكاميات لخرين، كاينين اضرحة ديالها ف عدد د لبلايص ف الجاپون. السمية. الربة كيتشار ليها ب "اماطيراسو ؤوميكامي" (قبل كانت كاتّكتب #تحويل ولا 天照大神 ب لهيراݣانا #تحويل، كاتّقرا "اماطيراسو ؤهوميكامي"، ف الجاپونية لبالية كاتّقرا "اماطيراسو ؤپومي كامي") ف كتاب كوجيكي، ف لوقت لي كتاب نيهون شوكي عطى هاد الشكال ديال سميتها:، ف لمانيووݣانا #تحويل، لقراية التاريخية #تحويل، "ؤهوهيرومي نو موتشي"، و ف الجاپونية لبالية كاتقرا "ؤپوپي رومي نو موتي")، لقراية التاريخية #تحويل، "اماطيراسو ؤهو(مي)كامي")، ف الجاپونية لبالية كاتقرا "پي نو كامي") كايتعتاقد بلي كلمة "اماطيراسو" جات من لفيعل "اماطيرو" يعني "تضوّي ولّا تبري ف السما" (من "اما"، سما + "طيرو"، بري ولّا ضوّي)، زيادة على لمزيودة لفعلية د التعظيم "سو"، ف لوقت لي "ؤوميكامي" كاتعني "الربة لعظيمة الجليلة". يعني سميتها لكاملة كاتعني "الربة لعظيمة الجليلة لي كاتضوّي ف السما".
قصر هيميجي

قصر هيميجي (ب الجاپونية 姫路城، "هيميجي جو") هوّ قصر جاپوني كاين على راس كدية ف مدينة هيميجي ف عمالة هيووڭو، ف الجاپون. كيتعتابر هاد لقصر من احسن لامتلة لي بقاو ديال لمعمار د لقصور ف الجاپون، و فيه ريزو ديال 83 بيت مرتابطين بيناتهم، و ب نظام ديفاعي متطور كيرجع للفترة لفيودالية. هاد لقصر معروف شي مرات ب سمية "هاكورو جو" ولّا "شيراساڭي جو"، لي كيعنيو "قصر لهيرون لبيض"، حيت اللون لبيض لبرّاق ديالو كيشبه اللون ديال طير لهيرون. بحال اغلبية د لقصورا د الجاپون من وقيتة ازوتشي موموياما و من بعد، الطينشو (天守، لمبنى الرئيسي) كان كيتخدّم مخزن ف لفترات د السلام، و برج محصّن ف فترات لحروب، و لبيرو و السكنة ديال الضايميو (ب الجاپونية 大名، السيد لفيودالي) كانت ف مبنى ب ايطاج واحد حداه و حدا لابراج (ب الجاپونية 櫓، "ياڭورا"). كيرجع لقصر ل عام 1333 ملي اكاماتسو نوريمورا بنى حصن فوق كدية هيميياما. هاد لحصن تّردم باش يتبنى بلاصتو قصر هيميياما ف 1346، و عاود تّصلح باش يولي قصر هيميجي جوج قرون موراها. ف 1581، لقصر تعرّض ل عملية كبيرة د معاودة التصميم من عند طويوطومي هيدييوشي لي زاد طينشو ب 3 د الطوابق. ف عام 1600، طوكوڭاوا اييياسو هدا لقصر ل اكيدا طيروماسا مكافاة على لمعاونة ديالو ف معراكة صيكيڭاهارا، و اكيدا عاود بنى لقصر بشكل كامل مابين 1601 و 1609، باش يردّو موركّاب كبير. و عاودو تزادو مباني جداد من عند هوندا طاداماسا مابين 1617 و 1618. ل مدة 700 عام، قصر هيميجي بقى صامد ف وجه حوادت و كوارت بحال قصف هيميجي ف لحرب لعالمية الجاوجة، و بحال زلزال هانشين لكبير د 1995. قصر هيميجي هوّ اكبر قصر ف الجاپون و اكتر واحد كيتزار، و ف 1993 تقيّد ف الليستة د ليونيسكو ديال مواقع الترات لعالمي. لمنطقة لي ضايرة بيها الضاية لوسطانية ف لموركاب كاتّعتابر موقع تاريخي خاص، و 5 ديال لمباني ف لقصر كايتعتابرو كنز وطني ديال الجاپون. معا قصر ماتسوموطو و قصر كوماموطو، كيتّعتابر قصر هيميجي واحد من اهم تلاتة د لقصورا ف الجاپون. لمباني د لقصر تدار ليهم ترميم ل سنوات و عاودو تحلو للعموم ف 27 مارس 2015. هاد لخدمة د الترميم حيّدات بزاف د لوسخ و التراب، باش ترد للسطح ديالو لي كان ولّى رمادي للون لبيض لبرّاق لاصلي ديالو. معرض التصاور. مشاهد من بعيدمشاهد من لتحتمشاهد ف الليلمشاهد من لفوقمنظر من الداخلمشاهد معا نوار حب لملوكمشاهد ديال الترميممشاهد ديال تصاور ف لقصر
دوولينڭو

دوولينڭو (#تحويل ) هو تطبيق ديال تعلام اللوغات. فيه دابا كورسات ديال تعلام 43 لوغة.
حقل إستقبال

حقل الاستقبال اولا الفضاء الحسي هو واحد الحقل محصور، اللي عبرو يمكن لشي محفزات فيزيولوجة تسبب ردّات فعل حسية من الخلايا العصبية عند بعض الكائنات، منهم البشر. مدى التعقيد ديال حقل الاستقبال كايتراوح مابين التكوّن الكيماوي احادي الابعاد ديال الحوايج الي فيهم الريحة، و الزمكان متعدد الابعاد ديال حقل الشوفان البشري. مروراً على ثنائية الابعاد ديال الجلدة د بنادم، اللي ب حد ذاتها كاتعتابر حقل استقبال ديال اللمس، حقول الاستقبال يمكن ليهم يعدلو القدرة الغشائية سوا بشكل ايجابي ولّا سلبي، بلاما يحتاجو ياترو على معدل قدرات الشغل #تحويل
لإقصائيات د كاس لعالم 2026

لاقصائيات د كاس لعالم 2026 غادي يحددو 45 منتخب وطني لي غادي يلتاحقو ب لميريكان، كانادا و لمكسيك هوما لبلدان لمضايفة د كاس لعالم 2026. بداو لاقصائيات نهار 7 شتنبر 2023 ب ثلاثة د لماتشات ف منطقة كونميبول تلعبو ف داك النهار. اول بيت ف هاد لاقصائيات جابو اللعّاب لكولومبي رافاييل صانطوص بوري ضد ڤينيزويلا. تخصيص لبلايص. نهار 30 مارس 2017، لبيرو د لمجلس د لفيفا (لي فيه الرئيس د لفيفا و الرؤاسا د كل وحدة من لكونفديراسيونات الستة) قتارحو كيفاش يتقسّمو لبلايص د كل قارة ف كاس لعالم 2026. هاد التوصية تصيفطات للمجلس د لفيفا باش يتصادق عليها. نهار 9 ماي 2017، يوماين قبل لمؤتمر 67 د لفيفا، لمجلس د لفيفا صادق ف جتيماع ف لمنامة ف لبحرين على التقسيم د لبلايص. هاد لقرار فيه تورني د لباراج لبي-قارّي "intercontinental play-off" فيه ستة د لمنتخبات باش يتحددو الجوج بلايص اللّخرين ف كاس لعالم. لمصادقة على تقسيم لبلايص عطات حتى ل ؤقيانوسيا بلاصة مضمونة ف كاس لعالم للمرة اللولة ف التاريخ ديالها. و بالتالي، كاس لعالم 2026 غادي يكون اول تورني لي فيه جميع لكونفديراسيونات الستة عندهم على لاقل بلاصة وحدة مضمونة. نويطات#تحويل
جبر مجرد

فـ لماط، و بالخصوص فـ الجبر، الجبر المجرد ولا الجبر العصري هو دراسة البنيات الجبرية، اللي هما مجموعات عندهم عمليات ثنائية وسط منهم (بحال الجمع "+" ولا الضرب "×") و كيتطبقو على العناصر ديالهم. البنيات الجبرية كيدخلو فيهم الڭروپات، الحلقات، الحقول، الموديلات، الفضاءات المتجهية، الريزوات، والجبر على الحقول. التسمية ديال "الجبر المجرد" جات فـبداية القرن العشرين باش تفرّقوها على المجالات لي سبقات ديال الجبر، و بالخصوص على الجبر البدياني اللي كيستعمل المتغيرات باش يمثل الاعداد ف الحساب و التفكير. المنظور المجرد ف الجبر ولا اساسي بزاف فـ الماط العصري حتى ولا كيتسمى غير "الجبر"، بينما مصطلح "الجبر المجرد" ولا قليل و كيتستعمل غالباً غير فـ البيداڭوجيا. البنيات الجبرية، مع المورفيزمات ديالها، كيشكلو كاطيڭوريات ف لماط. نظرية الكاطيڭوري كتعطي اطار موحّد باش ندرسو الخصائص و البنايات اللي متشابهة عند بزاف ديال البنيات.
الصحرا لمغريبية شرقية

الصحرا لمغريبية الشرقية هي مجموع لاقاليم ف الجنوب الشرقي ديال لمملكة لمغرببية.
جهة مكناس تافيلالت

جهة مكناس تافيلالت هيّ جهة من الجهات 16 لقدام د لمغريب تال 2015 فاش تعاود التقسيم لاداري. ف التقسيم الجديد هاد الجهة تفرّقات على تلاتة: الجغرافيا. هاد الجهة كانت كاتواجد ف الشمال د لمغريب، ب تيساع د 79. 210 كلم² (علاين كاتساوي التيساع د جمهورية التشيك)، و كانو ساكنين فيها 2. 141. 527 واحد على حساب احصاء 2004. لعاصيمة ديالها كانت هيّ مكناس. الطرونصپور. الجهة كان فيها طرف ديال لوطوروت لي لي كاتدوز على الدارلبيضا، فاس و مكناس. السكة د التران لي كاتربط مراكش و وجدة كاتدوز على مكناس. مدينة الراشيدية كان فيها لمطار لمدني لوحيد ديال الجهة. مكناس فيها مطار عسكاري.
تيران لأمير مولاي عبد الله

تيران لامير مولاي عبد الله هو تيران د كورة كاين ف مدينة الرباط، ب 68700 مقعد. التيران تحل رسمياً ف 5 شتنبر 2025، و هوّ التيران الرسمي ديال لمنتخب لوطني لمغريبي د كورة. هوّ طرف من موركاب رياضي كبر، لي كيشمل ممر د لاطليتيزم و تيران خور، قاعة مولاي عبد الله، و پيسين ؤلمپية. كيتّعتابر من اكبر التيرانات ف لمغريب. جا التيران على بعد 7 كلم من الصونطر ڤيل. فيه قاعات ديال لاستقبال د الشخصيات لكبيرة ب تجهيزات طيكنولوجية مطوّرة. هاد التيران معوّل باش يستاضف كاس افريقيا 2025 و كاس لعالم 2030. التيران لؤلمپي لمرافق غادي يستاضف ملتقى محمد السادس الدولي د لاطليتيزم السنوي. تاريخ. تيران لامير مولاي عبد الله تبنى ف نفس لموضع ديال موركاب مولاي عبد الله لي كان تهدّم غشت 2023 باش يخلي لبلاصة للتيران الجديد. و حافظ على السمية ديال التيران لقديم، لي مسمي على لامير مولاي عبد الله لعلوي. لبلان كان باش يكون واجد ل كاس افريقيا 2025 و كاس لعالم 2030 ب 68700 مقعد، و تبنى ف قل من عاماين (ف لاصل كان معوّل باش يكمل ف 8 شهور) شي لي خلا الصحافة تقتارح باش يدخل موسوعة ڭينيس د الروكورات حيت كان اسرع تيران ف مدة لبني ف لعالم. الديزاين ديال لفرصادة د التيران تدار باش يشبه ل جرايد النخل، و فيه مرافق بحال ارينا متعددة الرياضات، پيسين ؤلمپية، تيرانات كورة د لونطريما، و پاركينڭ. لملكية. التيران ف ملك قطاع الرياضة، عمالة الرباط، و الجامعة لملكية لمغريبية د لكورة. التيران لؤلمپي لمرافق. حدا التيران الرئيسي، كاين تيران ؤلمپي مرافق ديال لاطليتيزم، لي كيهز 21000 متفريج، و غادي يحتاضن لملتقى الدولي السنوي د لاطليتيزم د محمد السادس، لي هو طرف من الدوري لماسي. ماتشات دوليين د كورة. التيران تحلّ لمرة اللولة للجمهور ف 5 شتنبر 2025، و تّلعب فيه ماتش ديال لاقصائيات د كاس لعالم بين لمغريب و النيجر لي سالى ب 5 ل 0 ل صالح لمغريب، شي لي ضمن التاهل للمنتخب ل كاس لعالم 2026. كاس افريقيا 2025. لماتشات لي غادي يتلعبو ف التيران د مولاي عبد الله ف كاس افريقيا 2025:
دوشانبي

دوشانبي (بالطادجيكية و الروسية: Душанбе - بلفارسية: دوشنبه)، هي لعاصيما د طادجيكيستان و اكبر مدينة فيها. جات ف لغرب د لبلاد، ف وسط الجبال د هيسار و تيدوز منها لواد د ڤارزوب. تيسكنو ف دوشانبي تقريبا 1. 2 مليون د الناس. فيها محطة ديال الطران تاتلاقيها مع لجنوب د لبلاد، و مع طرانات تيمشيو لؤزباكستان و تركمانستان و كازاخستان و روسيا. فيها تا مطار دولي، اللي هو اكبر مطار ف لبلاد. لاصل د السمية. السمية د دوشانبي تاتعني نهار التنين ب لفارسية، حيت لمدينا كان فيها سوق تيكون كل تنين، و تيجيو ليه الناس د لمدينا و الدواور لقراب ليها. لكلمة د دوشانبي ب لفارسية فيها جوج كلمات: "دو" هي رقم جوج، و "شانبي" هو السبت، زعما يوماين مورا السبت، اللي هو نهار التنين. من 1929 ل 1961، ف لوقت د لاتحاد السوڤياتي، تسمّات لمدينا سطالين اباد (لمدينا د سطالين)، و لكن عاود رجّعات سميتها من بعد.
فالزلاز سام

لفالزلاز السام (السمية لعلمية Conium maculatum) نوع د النباتات لي كاتدير النوّار سامة بزاف، و كاتنتامي ل نفس لفاميلة لبيولوجية بحال خيزو. هاد النبتة عشوبية، حيت ماعندهاش طرف خشبي و عندها دورة د لحياة د عاماين. ف ضروف مزيانة، كاتقدر توصل ل 2، 4 ميترو د الطول، ب جدور كيوصلو ل غرق كبير. النبتة عندها ريحة متميزة لي كاتعتابر عادة خايبة و كاتنتاشر معا الريح. عوادها خاويين من الداخل و فيهم طاشات ب لون حمر مغلوق لي كينشفو و كيوليو قهويين ملي كاتكمل الدورة د لحياة ديالها. فالزلاز اصلي ف شمال افريقيا و ؤروپا، و كيقدر يولّف بيئات مختالفين، و دابا راه موجود ف بلايص بعاد على لموطن لاصلي ديالو، بحال ؤسطراليا، غرب اسيا، و امريكا الشمالية و الجنوبية، بعدما تّزرع تماك. عندو قدرة باش ينتاشر بوحدو، و يولّي نبتة مجتاحة. جميع لاجزاء ديالو سامين، سيرتو الزريعة و الجدور، و ب لخصوص يلا تكال. فالزلاز معروف بلي هوّ السم لي كلاه لفيلسوف سقراط مور لمحاكمة ديالو ف ليونان لقديمة. السمية. على حساب محمد شفيق، "فالزلاز" هيّ السمية ديال نواع د النباتات لي كيتسماو ب لعربية #تحويل ولّا #تحويل، ولّا ب لفرانساوية #تحويل. هاد السمية اصلها من لامازيغية. التخدام ديال هاد السمية كايشمل لفالزلاز السام (كونيوم ماكولاتوم)، و شي نواع د ڭنس لبنج. ف الثقافة. ليونان لقديمة. ف ليونان لقديمة كان لفالزلاز السام كيتخدم ف لاعدام ديال لمحابسيا. ثيماطينيس، سقراط، پوليماركوس و فوكيون كاملين تقتلو ب هاد النبتة. سقراط، اشهر ضحية د هاد التسمم ب فالزلاز، تعطالو مشروب مصاوب منو. ف لاساطير د ليونان، النباتات السامة بحال فالزلاز كانت عندهم قداسة عند الربة هيكاطي (ربة د السحور و الدوايات)، و بناتها كيركي و ميدييا.
محمد بوجندار

محمد بوجندار (مزيود ف 1889، توفى ف 1926) توارخي و شاعر مغريبي. كان خدام طرجمان ف لاقامة لعامة د لحماية لفرانساوية، و نشر مقالات ب لعربية ف جورنال السعادة. من 1913 كان استاد د لاداب ف معهد الدراسات لعليا لمغريبية "Institut des Hautes Études Marocaines" ف الرباط. من بين اعمالو: بوجندار كان نشيط ف تنظيم الصالونات لادابية ف لعشرينات، و هاد التقليد دارو تا عبد الله الجراري (بّات عباس الجراري) ف التلاتينات.
قسطنطين لول

قسطنطين لول، لي كيتعرف بزاف حتى بـ قسطنطين العظيم (باللاتينية: "Constantinus Magnus")، كان واحد من اعظم الاباطرة الرومانيين. حكم الامبراطورية الرومانية من 306 حتى 337 ميلادية. المكانة ديالو جاية من بزاف ديال الحوايج: هو اول امبراطور رومي عتارف بالمسيحية و عطا الحرية الدينية للمسيحيين، و هو لي بنى مدينة القسطنطينية (دابا اسطنبول) اللي ولات عاصمة كبرى. بزاف من المؤرخين كيشوفو فيه نقطة تحول تاريخية: من الامبراطورية الرومانية الوثنية للامبراطورية المسيحية. الحياة و الطفولة. تزاد قسطنطين فـ27 فبراير 272 فمدينة نايسوس (دابا نيش فـ صربيا). باه كان "قسطنطيوس كلوروس"، واحد الجنرال كبير فجيش الرومان. يمّاه "هيلينا" كانت وحدة مرا متدينة و بسيطة، و فعّلها التاريخ المسيحي كـ قديسة. من صغرو كان قسطنطين قريب من الجيش، و تعلم الاستراتيجيات العسكرية و السياسة. هاد التربية هي لي عطاتو القوة ف المستقبل باش يسير امبراطورية كاملة. الوصول للسلطة. منين مات باه فـ306، الجنود بايعو قسطنطين امبراطور. ولكن ماكانش بوحدو، كانو معاه اباطرة خرين (بحال ماكسينتيوس و ليسينيوس)، حيت الامبراطورية ف داك الوقت كانت مقسمة. قسطنطين دخل ف حروب بزاف باش يوحّد السلطة، و اشهر معركة دارت فـ"قنطرة ميلڤيان" (حدا روما) عام 312. على حساب الاسطورة، قبل المعركة شاف قسطنطين علامة الصليب ف السما و كلمة لاتينية معناها "ب هاد العلامة غادي تربح". و من بعد دار هاد الرمز ف شعارات الجيش ديالو و ربح. الاصلاحات السياسية و العسكرية. قسطنطين عرف كيفاش يبدّل النظام: الدين و التحول للمسيحية. اهم حاجة مشهورة بيها قسطنطين هي العلاقة ديالو ب المسيحية. قبلو كان المسيحيين كيتعرضو للاضطهاد. ولكن هو فـ313 دار "مرسوم ميلانو" مع الامبراطور ليسينيوس، لي عطى الحرية الدينية ف الامبراطورية. قسطنطين ما تعمّدش مباشرة، ولكن بقا طول حياتو كيدعم الكنيسة. فـ325 دعا "مجمع نيقية" باش يوحّد العقيدة المسيحية، و هاد المجمع دار "قانون الايمان النيقاوي" لي باقي اليوم ف كنائس بزاف. قريب ل موتو فـ337 تعمّد رسمياً ود خل ف الايمان المسيحي. الانجازات العمرانية. قسطنطين بنا بزاف ديال المباني و الكنائس: قسطنطين و شمال افريقيا. ف العصر ديالو، شمال افريقيا (من بينهم المغرب دابا) كان جزء من الامبراطورية الرومانية. المقاطعات المغربية بحال موريطانيا الطنجية و موريطانيا القيصرية كانو تحت الحكم ديالو. هاد المناطق كانو مهمين بزاف ف انتاج الزيتون و الحبوب، و قسطنطين عطاهم اهتمام كبير حيث كانو مصدر التموين ل روما. حتى المسيحية دخلات ب كثرة ف شمال افريقيا ف العصر ديالو، و خرجو من تما مدارس لاهوتية كبار بحال القديس اوڭوسكتينوس من هيپّو (عنابة دابا ف الجزائر). الوفاة. مات قسطنطين فـ22 ماي 337 ف مدينة نيقوميديا (حدا اسطنبول دابا). قبل ما يموت تعمّد رسمياً على الدين المسيحي. تدفن ف القسطنطينية ف كنيسة كبيرة بناها هو، و سماها "كنيسة الرسل المقدسين". الارث. قسطنطين باقي لليوم شخصية كبيرة ف التاريخ العالمي.
24 (عام)

24 هوّا عام ف تّقويم لڭريڭوري بدا نهار السبت ؤ سالا نهار لحد. هوّا لعام نمرة 24 ف لايرا لعامة ؤ لفترة د بعد لميلاد، نمرة 24 ف لقرن 1، ؤ نمرة 5 ف لعقد ديال عوام 20. 24 كيوافق 974 ف تّقويم لامازيغي ؤ 10024 ف تّقويم لهولوسيني.
96

96 هوّا عام ف تّقويم لڭريڭوري بدا نهار الجمعة ؤ سالا نهار السبت. هوّا لعام نمرة 96 ف لايرا لعامة ؤ لفترة د بعد لميلاد، نمرة 96 ف لقرن 1، ؤ نمرة 7 ف لعقد ديال عوام 90. 96 كيوافق 1046 ف تّقويم لامازيغي ؤ 10096 ف تّقويم لهولوسيني.
الروكورات لعالمية د ڭينيس

الروكورات لعالمية د ڭينيس (ب النڭليزية "Guiness World Records"، ب لعربية "موسوعة غينيس للارقام القياسية") لي كان معروف مابين التاسيس ديالو ف 1955 و 1999 ب كتاب ڭينيس د الروكورات (ب النڭليزية "The Guiness Book of Records") و ف النسخات لميريكانية ب كتاب ڭينيس د الروكورات لعالمية (ب النڭليزية "The Guiness Book of World Records")، هوّ موسوعة ولّا كتاب مرجعي بريطاني كيتّنشر كل عام، و كايليستي الروكورات لعالمية ديال لانجازات د بنادم و لحالات لقصوية ف الطبيعة. لفكرة لاصلية جات من عند سير هيو بيڤر، و لخوت التوام نوريس و روص ماكويرتر اسسو لموسوعة ف لندن ف غشت 1955. النسخة اللولة كانت ف الليستة د احسن لمبيعات ف لمملكة لمتحدة ف كريسماس د 1955. ف لعالم لي موراه، بدا لكتاب كايتباع ف لعالم كامل. النسخة ديال 2026 غادي تكون هيّ النمرة 71، و لموسوعة كاتباع ف 100 بلاد ب 40 لوغة، و لبازضّوني ديالها فيها 53000 عنصر (150 مليون نسخة تباعو ل حد الساعة). لفرانشايز لعالمية تجاوزات دابا لمطبوعات باش توصل للسيريات د التلفازة و لمتاحف. الشعبية ديالها خلاتها تولي اهم مرجعية عالمية ف لكاطالوڭاج ديال الروكورات ف لعالم. لمونضّامة كاتوضّف حكّام باش يراجعو الصحة و لموتوقية ديال الروكورات لي تدارو ولّا تحطمو. من مور عدد ديال لمالكين، راها دابا مملوكة من عند ڭروپ دجيم پاتيسون "Jim Pattison Group" من 2008، ب سييج ف ساحة كاي الجنوبية ف كاناري وارف، لندن (2017). من 2008، الروكورات لعالمية د ڭينيس وجّهات لموضيل د لبيزنيس ديالها من لبيع د لكتوبا، للمصاوبة ديال روكورات عالمية ديال افراد و مونضّامات و لاشهار ديالها، شي لي جبد بزاف د لانتقاد.
24 (نمرة)

0 2025-09-20T17:40:00Z Ideophagous نقل Ideophagous صفحة 24 (نمرة) لـ 24 449801 wikitext text/x-wiki
معاهد الموسيقى ف لمغرب

كاين شي 12 مؤسسة كبيرة كاتعلم لموسيقى ف لمغرب، كاتساندهم وزارة التقافة. بعض هاد لمؤسسات لكبيرة كيستعملو سميّات ب لفرانساوية ف لمراسلات الدولية.
أمين التهراوي

امين التهراوي سياسي مغربي. هو دابا الوزير ديال الصحة وديال الحماية الاجتماعية ف الحكومة ديال عزيز اخنوش الثانية. المسار. قبل ما يولي وزير، خدم التهراوي بالخصوص ف الپريڤي. كان بدا المسار ديالو ف التجاري فاينانسز كورپ، لي تابعة للمجموعة ديال التجاري وافا بانك، ومن بعدها مشا يخدم ف مجموعة اكوا، لي من المساهمين ديالهاالمهمين اخنوش. فاش هاد الاخير كان ولا وزير ديال الفلاحة ف الحكومة ديال عباس الفاسي ف اكتوبر 2007، كان التهراوي ولا هو المدير ديال الديوان ديالو.
الاقتصاد الاجتماعي والتضامني فالمغرب

الاقتصاد الاجتماعي والتضامني فالمغرب هو واحد النموذج ديال تنمية اقتصادية واجتماعية، كيعتمد على التعاون، التضامن، والمشاركة ديال لمجتمع، عوض الربح الفردي بوحدو. هاد النمط كايجمع جمعيات، تعاونيات، مجموعات النفع الاقتصادي، وصناديق تعاضدية، واللي الهدف ديالهم هو يخدمو لمصلحة لمجموعة كاملة، ويعاونو على خلق فرص شغل وتنمية محلية مستدامة. لخلفية. فالمغرب، هاد القطاع خدّا واحد الاهمية كبيرة خصوصاً من بعد اصلاحات التسعينات. الدولة بدات تشجع لتعاونيات والجمعيات باش يدعمو الشباب والنساء، ويزيدو من لدخل العائلات، خاصة ف لمناطق القروية. فـ2021، الحكومة دارت "الاستراتيجية الوطنية للاقتصاد الاجتماعي والتضامني" اللي الهدف ديالها هو ادماج هاد القطاع فالنموذج التنموي الجديد. القطاعات اللي تايخدم فيها. - الصناعة التقليدية - الفلاحة والمنتجات المحلية (زيت الزيتون، العسل، الاعشاب الطبية… ) - السياحة القروية - الخدمات الاجتماعية (محاربة الامية، الصحة التضامنية) لمؤسسات اللي كاتسير. - وزارة السياحة والصناعة التقليدية والاقتصاد الاجتماعي والتضامني: هي المكلفة بالسياسات العمومية فالقطاع. - مكتب تنمية التعاون: مؤسسة عمومية كاتواكب التعاونيات وتعطيهم تكوين ومساعدة تقنية. - المبادرة الوطنية للتنمية البشرية: كاتمول بزاف ديال المشاريع التضامنية. الارقام والمعطيات. حسب معطيات 2024: التحديات. رغم التطور، كاين بزاف ديال الصعوبات: الاهمية. الاقتصاد الاجتماعي والتضامني ماشي غير وسيلة للتشغيل، ولكن حتى الية باش ينقص الفقر والهشاشة، ويعاون على تمكين النساء والشباب، ويقوي التنمية المحلية خصوصاً فالمناطق الجبلية والقروية.